L'Ajuntament compensa l'IVA cultural de 3 espectacles musicals infantils este Nadal
29/12/2015

# L'Ajuntament compensa l'IVA cultural de 3 espectacles musicals infantils este Nadal

[![espectáculos musicales infantiles en Paterna](/images/noticias/2015/12/musicales-infantiles.jpg)](/images/noticias/2015/12/musicales-infantiles.jpg)

29.12.2015

Els comerços de Paterna regalen 100 entrades per a cada espectacle presentant tiquets de compres superiors a 20 euros

L'Ajuntament de Paterna ha compensat l'IVA cultural de 3 espectacles musicals infantils este Nadal. El primer d'estos, Hielo, inspirat en la pel•lícula Frozen, tindrà lloc esta vesprada en l'Auditori Antonio Cabeza a les 18 hores.

El preu de les entrades s'ha posat a la venda al preu de 3 euros, complint així una de les mesures que l'alcalde, Juan Antonio Sagredo, es va comprometre a complir durant els primers 3 anys de legislatura.

Els comerços de Paterna han regalat 100 entrades per a cada espectacle, presentant tiquets de compres superiors a 20 euros en establiments de la localitat. Una iniciativa que busca incentivar les vendes a Paterna amb motiu de la campanya nadalenca.

Demà dimecres 30 de desembre a les 18 hores es representarà l'espectacle Campanilla i divendres que ve 1 de gener ‘Dorothy en el mundo de OZ’. Les dos obres tindran també un preu de 3 euros en l'Auditori Antonio Cabeza.

En finalitzar cada una de les obres, els xiquets i xiquetes podran conéixer de prop els seus personatges favorits, amb els quals podran fotografiar-se. A més, l'organització dels espectacles musicals ha animat les famílies a vindre disfressades per a gaudir encara més del Nadal a Paterna.

![espectáculos musicales infantiles en Paterna](/images/noticias/2015/12/musicales-infantiles-b.jpg)